HRVATSKI ŠPORTSKI MUZEJ

Zagreb, Praška 2 tel/fax 4833483

OIB 61689362030

ŽIRO RAČUN HR3023400091110133358

E-mail: hrvatski.sportski.muzej@zg.t-com.hr

Zagreb, 31.01.2019.

BILJEŠKE UZ FINANCIJSKI IZVJEŠTAJ ZA 2018. GODINU

I. BILANCA

Imovina je povećana u odnosu na 2017. godinu za 37% zbog kupnje uredskog namještaja i opreme, ulaganja u računalne programe, opreme za održavanje i zaštitu iz sredstava Ministarstva kulture i primljene donacije, a sve radi zapošljavanja novih djelatnika.

Stanje žiro računa, kn 1.030.717.00 odnosi se na primljena sredstva od Ministarstva kulture u iznosu od 1.000.000,00 dana 31.12.2018. radi programske djelatnosti muzeja koja će se trošiti sukcesivno u 2019. godini, a odnosi se na izradu dokumentacije i pripremne faze projekta privođenja novog prostora namjeni sukladno ugovornoj obvezi iz ugovora o davanju na uporabu poslovnog prostora u Zagrebu. Ostatak su sredstva za materijalne rashode koja su utrošena za podmirenje obveza u toku siječnja 2019. godine.

Obveze su također povećane u odnosu na 2017. godinu zbog povećanja broja djelatnika, a odnose se na plaću iz prosinca 2018. i obveze za materijalne rashode.

II. PRIHODI I RASHODI PRIMICI I IZDACI

Teško je uspoređivati podatke 2018. godine sa 2017. u segmentu prihoda i rashoda radi aktivnosti koje su se u toku 2018. godine održavale u muzeju, a financirane su iz sredstava Ministarstva kulture i sredstava donacije i sponzorstva. Sva su sredstva utrošena na održavanje tri izložbe i to „Hrvatski sokol“, „20 godina Vatrenih“ i „Franjo Bučar“. Povećani su rashodi za redovno poslovanje s naslova plaća, angažiranja vanjskih suradnika, kupnje računalnih programa za nove zaposlenike te provođenja potrebne informatizacije. Sva sredstva dobivena od Ministarstva kulture i donatora utrošena su namjenski.

Hrvatski športski muzej nema sudskih sporova u tijeku.

Danira Bilić

Ravnateljica Hrvatskog športskog muzeja